钦定古今图书集成/理学汇编/学行典/第272卷 > 张昉
## 钦定古今图书集成/理学汇编/学行典/第272卷 > 张昉

按《松江府志》：“张昉，字元昃，华亭人。家贫嗜学。董侍郎
慕其人币致之，不纳，即造访，亦不报也。居南郭之敝
庐曰蚊蝶巢。一僮力作，自得粟直，以供晨夕。僮死，困
甚，假道院居之，寻卒。人传其题画一绝云：‘挈罂坐钓
秋江湍，酤酒容易得鱼难。世闲好物不在速，三尺鲈
鱼晚上竿’。”其风操可知矣。